ᱞᱩᱫᱷᱤᱭᱟᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱞᱩᱫᱷᱤᱭᱟᱱᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: LDH) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱞᱩᱫᱷᱤᱭᱟᱱᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱯᱚᱧᱡᱟᱵᱽ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱨᱮᱞᱣᱮ ᱥᱴᱮᱥᱚᱱ
ᱞᱩᱫᱷᱤᱭᱟᱱᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱔᱖ ᱢᱤᱴᱚᱨ (᱘᱐᱗ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ LDH ᱠᱳᱰ ᱮ ᱧᱟᱢ ᱟᱠᱟᱫᱼᱟ ᱾

ᱱᱟᱜᱟᱢ
ᱥᱤᱱᱫᱷ, ᱯᱚᱧᱡᱟᱵᱽ ᱟᱨ ᱫᱤᱞᱞᱤ ᱨᱮᱞᱣᱮ ᱫᱚ ᱑᱘᱗᱐ ᱥᱟᱞ ᱨᱮ ᱢᱩᱞᱛᱟᱱ (ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ) ᱫᱚ ᱫᱤᱞᱞᱤ ᱠᱷᱚᱱ ᱡᱚᱲᱟᱣ ᱟᱠᱟᱱ ᱔᱘᱓ ᱠᱤᱞᱚᱢᱤᱴᱚᱨ (᱓᱐᱐ ᱢᱟᱭᱤᱞ) ᱡᱤᱞᱤᱧ ᱟᱢᱨᱤᱛᱥᱚᱨ-ᱟᱢᱵᱟᱞᱟ ᱠᱮᱸᱴ-ᱥᱟᱦᱟᱨᱚᱱᱯᱩᱨ - ᱢᱮᱨᱟᱴ-ᱜᱟᱡᱤᱭᱟᱵᱟᱫᱽ ᱞᱟᱭᱤᱱ ᱯᱩᱨᱟᱹᱣ ᱠᱮᱫᱼᱟ ᱾

ᱞᱩᱫᱷᱤᱭᱟᱱᱟ-ᱡᱟᱠᱷᱟᱞ ᱞᱟᱭᱤᱱ ᱫᱚ ᱑᱙᱐᱑ ᱥᱟᱞ ᱨᱮ ᱮᱛᱚᱢ ᱯᱚᱧᱡᱟᱵᱽ ᱨᱮᱞᱣᱮ ᱠᱚᱢᱯᱟᱱᱤ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾

ᱢᱚᱠᱞᱚᱰᱜᱚᱸᱡᱽ (ᱛᱟᱭᱚᱢ ᱛᱮ ᱢᱟᱱᱰᱤ ᱥᱟᱫᱤᱠᱜᱚᱸᱡᱽ ᱧᱩᱛᱩᱢ ᱛᱮ ᱩᱪᱷᱟᱹᱱ ᱞᱮᱱᱟ ᱟᱨ ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜᱼᱟ) ᱨᱮᱞᱣᱮ ᱞᱟᱭᱤᱱ ᱠᱷᱚᱱ ᱞᱩᱫᱷᱤᱭᱟᱱᱟ ᱫᱷᱟᱹᱨᱤᱡ ᱛᱮ ᱮᱛᱚᱢ ᱯᱚᱧᱡᱟᱵᱽ ᱨᱮᱞᱣᱮ ᱠᱚᱢᱯᱟᱱᱤ ᱑᱙᱐᱕ ᱥᱟᱞ ᱨᱮ ᱮᱦᱚᱵ ᱞᱮᱫᱼᱟ ᱾

ᱥᱟᱦᱱᱮᱣᱟᱞ-ᱪᱚᱱᱰᱤᱜᱚᱲ ᱨᱮᱞ ᱞᱤᱸᱠ (ᱡᱟᱦᱟᱸ ᱫᱚ ᱞᱩᱫᱷᱤᱭᱟᱱᱟ-ᱪᱚᱱᱰᱤᱜᱚᱲ ᱨᱮᱞ ᱞᱤᱸᱠ ᱦᱚᱸ ᱠᱚ ᱢᱮᱛᱟᱜᱼᱟ) ᱒᱐᱑᱓ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱢᱟᱱᱰᱤ ᱫᱚ ᱜᱳᱵᱤᱱᱫᱽᱜᱚᱲ-ᱞᱩᱫᱷᱤᱭᱟᱱᱟ ᱥᱮᱠᱴᱚᱨ ᱨᱮ ᱑᱙᱙᱖-᱑᱙᱙᱗ ᱥᱟᱞ ᱨᱮ ᱤᱞᱮᱠᱴᱨᱤᱠᱯᱷᱤᱰ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱞᱳᱠᱳ ᱥᱮᱰ
ᱞᱩᱫᱷᱤᱭᱟᱱᱟ ᱰᱤᱡᱮᱞ ᱞᱳᱠᱳ ᱨᱮ WDM-2 , WDM-3A ᱟᱨ WDG-3A / WDG-4D ᱥᱟᱶ 184+ ᱞᱳᱠᱳ ᱢᱮᱱᱟᱜᱼᱟ ᱾ ᱞᱩᱫᱷᱤᱭᱟᱱᱟ ᱤᱞᱮᱠᱴᱨᱤᱠ ᱞᱳᱠᱳ ᱫᱚ ᱒᱐᱐᱑ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱨᱮ WAG-5 (ᱱᱤᱛᱚᱜ ᱮᱴᱟᱜ ᱞᱳᱠᱳ ᱨᱮ ᱦᱮᱡ ᱟᱠᱟᱱᱟ), WAG-7, WAG-9 ᱟᱨ WAP-4 (ᱱᱤᱛᱚᱜ TKD DLS ᱨᱮ ᱦᱮᱡ ᱟᱠᱟᱱᱟ) ᱞᱳᱠᱳ ᱢᱮᱱᱟᱜᱼᱟ  ᱾

ᱯᱟᱥᱮᱱᱡᱚᱨ ᱦᱮᱡ ᱥᱮᱱ
ᱞᱩᱫᱷᱤᱭᱟᱱᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱞᱩᱫᱷᱤᱭᱟᱱᱟ ᱨᱮ ᱴᱨᱮᱱ

ᱛᱷᱚᱠ:ᱞᱩᱫᱷᱤᱭᱟᱱᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱷᱤᱨᱚᱡᱽᱯᱩᱨ ᱨᱮᱞᱣᱮ ᱦᱟᱹᱴᱤᱧ